b'\n_START_ARTICLE_\nTimo Kuparinen\n_START_PARAGRAPH_\nTimo Kuparinen (30. huhtikuuta 1946 Jyv\xc3\xa4skyl\xc3\xa4 \xe2\x80\x93 8. syyskuuta 2016 Helsinki) oli Yleisradion radio- ja tv-toimittaja._NEWLINE_Kuparinen aloitti radion T\xc3\xa4n\xc3\xa4\xc3\xa4n iltap\xc3\xa4iv\xc3\xa4ll\xc3\xa4 -ohjelman kes\xc3\xa4toimittajana vuonna 1971 ja jo samana vuonna h\xc3\xa4n sai vakituisen radiotoimittajan teht\xc3\xa4v\xc3\xa4n. Vuonna 1980 h\xc3\xa4n siirtyi television uutistoimitukseen \xe2\x80\x93 ensin perustoimittajaksi, my\xc3\xb6hemmin toimitussihteeriksi ja vuonna 1988 politiikan erikoistoimittajaksi. Erityisesti h\xc3\xa4n seurasi t\xc3\xa4ss\xc3\xa4 teht\xc3\xa4v\xc3\xa4ss\xc3\xa4 ty\xc3\xb6markkinoiden tapahtumia. Usein h\xc3\xa4nen raporttinsa aiheesta olivat suoria l\xc3\xa4hetyksi\xc3\xa4 neuvottelujen kulusta, lakoista ja niiden sovittelusta. My\xc3\xb6s vaalien tulosseurannassa h\xc3\xa4n oli useita kertoja. El\xc3\xa4kkeelle h\xc3\xa4n j\xc3\xa4i vuonna 2002.'